[ca] Introducció: L'artrosi és una malaltia degenerativa molt prevalent que afecta no només la funcionalitat sinó també la qualitat de vida del pacient. L'artroplàstia total de genoll (ATG) és un procediment quirúrgic que comporta una despesa important per al sistema nacional de salut (SNS) i la previsió és que el nombre d'intervencions al nostre país continuï incrementant-se a causa de l'augment en l'esperança de vida poblacional. En aquest estudi, s'ha implementat un programa de recuperació accelerada (RA) de l'ATG per optimitzar els recursos destinats al tractament de l'artrosi. Objectiu: L'objectiu de l'estudi va ser fer una anàlisi de costos tant directes com indirectes del programa de RA en comparació al programa estàndard (PE) utilitzat fins ara. A més, es pretén avaluar els resultats clínics dels dos programes, inclosa la satisfacció del pacient i la millora en la qualitat de vida. Metodologia: S'hi van incloure un total de 143 pacients intervinguts mitjançant una ATG al centre de la Corporació Sanitària Parc Taulí de Sabadell (CSPT). Es va fer un estudi observacional retrospectiu de 77 pacients per al grup del PE i un estudi prospectiu de 66 pacients per al grup de RA. Un any post-intervenció, es van comparar els dos procediments a nivell de cost-efectivitat, mitjançant una Anàlisi de Minimització de Costos. Resultats: Comparant els dos procediments es va trobar que el programa de RA suposa un estalvi de 1.783,56 euros per al centre hospitalari i de 1.215,56 euros per al SNS, en comparació del programa PE. Els resultats d'aquest estudi indiquen que hi ha una diferència de costos totals entre els dos procediments mentre que els resultats clínics obtinguts són equivalents. Conclusions: L'alternativa del programa de RA és més cost-efectiva per al centre hospitalari i per al SNS i com calia esperar, la major part de la reducció de la despesa és deguda a la disminució de l'estada hospitalària (EH). La implementació de nous programes que mantinguin els resultats clínics esperats i alhora ajudin a reduir costos per al SNS hauria de ser de major prioritat a tots els centres sanitaris.

[en] Introduction: Osteoarthritis is a very prevalent degenerative disease that affects not only functionality but also the patient's quality of life. Total knee arthroplasty (TKA) is a surgical procedure that entails a significant expense for the national health system (NHS) and it is expected that the number of interventions in our country will continue to increase due to in population life expectancy. In the present study, an accelerated recovery program for TKA has been implemented in order to optimize the resources allocated to the treatment of osteoarthritis. Aim: The aim of the study was to perform an analysis of both direct and indirect costs of the accelerated recovery program compared to the standard program used so far. In addition, we evaluated the clinical outcomes of both programs, included patient satisfaction and improvement in quality of life. Methodology: A total of 143 patients undergoing TKA at the Corporació Sanitària Parc Taulí de Sabadell (CSPT) center were included. A retrospective observational study of 77 patients was performed for the standard program group and a prospective study of 66 patients for the accelerated recovery group. One-year post-intervention, the two procedures were compared in terms of cost-effectiveness, by means of a Cost Minimization Analysis. Results: Comparing the two procedures, it was found that the accelerated recovery program saved 1,783.56 euros for the hospital center and 1,215.56 euros for the NHS, compared to the standard program. The results of this study indicate that there is a difference in total costs between the two procedures while the clinical outcomes obtained are equivalent. Conclusions: The alternative accelerated recovery program is more cost-effective for the hospital and for the NHS and, as expected, most of the cost reduction is due to the decrease in hospital stay. The implementation of new programs that maintain the expected clinical outcomes and at the same time help to reduce costs for the NHS should be a higher priority in all healthcare centers.